ലഖിംപൂരിലെ കര്ഷക കൊലപാതകം നിര്ഭാഗ്യകരം സമാനമായ സംഭവങ്ങള് രാജ്യത്തിന്റെ വിവിധ ഭാഗങ്ങളില് നടക്കുന്നു: ധനമന്ത്രി നിര്മലാ സീതാരാമന് ബോസ്റ്റണ്: ഉത്തര്പ്രദേശിലെ ലഖിംപൂരില് നാല് കര്ഷകര് കൊല്ലപ്പെട്ടത് തികച്ചും അപലപനീയമാണെന്ന് ധനമന്ത്രി നിര്മലാ സീതാരാമന്. അമേരിക്കയില് ഔദ്യോഗിക സന്ദര്ശനത്തിനെത്തിയ ധനമന്ത്രി വിദ്യാര്ത്ഥികളുമായുള്ള ചര്ച്ചയ്ക്കിടെയാണ് ഇക്കാര്യം വ്യകത്മാക്കിയത്. ഹാര്വാര്ഡ് കെന്നഡി സ്കൂളില് നടന്ന ചര്ച്ചയില് വിദ്യാര്ത്ഥികളുടെ ഭാഗത്ത് നിന്നും കര്ഷക സമരവുമായി ബന്ധപ്പെട്ട് ചോദ്യം ഉയരുകയാണുണ്ടായത്. ഇതിനു ഉത്തരം നല്കിയതായിരുന്നു ധനമന്ത്രി. പ്രധാനമന്ത്രിയും മാറ്റ് മുതിര്ന്ന മന്ത്രിമാരും എന്തുകൊണ്ടാണ് ലഖിംപുര് വിഷയത്തില് മൗനം പാലിക്കുന്നതെന്നും ഈ സംഭവുമായി ബന്ധപ്പെട്ട ചോദ്യങ്ങളില് സര്ക്കാര് പ്രതിരോധത്തിലാവുന്നത് എന്തുകൊണ്ടെന്നും മന്ത്രിയോട് ചോദ്യങ്ങളുയര്ന്നു. എന്നാല് അങ്ങനെയല്ലന്നും, അപലപനീയമായ സംഭവത്തെക്കുറിച്ചുള്ള ചോദ്യം തിരഞ്ഞെടുത്തത് നല്ലതാണെന്നുമാണ് മന്ത്രി പ്രതികരിച്ചത്. ലഖിംപൂരില് മാത്രമല്ല, സമാനമായ സംഭവങ്ങള് മറ്റു വിവിധ ഭാഗങ്ങളിലും നടക്കുന്നുണ്ടെന്നും അതിലും തനിക്ക് ആശങ്കയുണ്ടെന്ന് നിര്മല സീതാരാമന് പ്രതികരിച്ചു. ഇത്തരത്തിലുള്ള സംഭവങ്ങള് രാജ്യത്തിന്റെ വിവിധ ഭാഗങ്ങളില് നടക്കുന്നുണ്ട്. ഇന്ത്യയെ അറിയാവുന്ന ഡോ.അമര്ത്യാസെന് ഉള്പ്പടെയുള്ളവര് ഇത്തരത്തില് നടക്കുന്ന സംഭവങ്ങള് ഉണ്ടാവുമ്ബോഴെല്ലാം ഉയര്ത്തിക്കാട്ടണമെന്ന് താന് ആഗ്രഹിക്കുന്നുവെന്നും, നമ്മുടെ ആവശ്യത്തിന് മാത്രമല്ല മാത്രമല്ല ഉയര്ത്തേണ്ടതെന്നും നിര്മലാ സീതാരാമന് പ്രതികരിച്ചു. ബിജെപി അധികാരത്തിലിരിക്കുന്ന ഒരു സംസ്ഥാനമാണത്. അതിനാല് തന്നെ ശരിയായ നീതി ലഭ്യമാക്കാനുള്ള അന്വേഷണപ്രക്രിയ ഉറപ്പായും ഉണ്ടാകുമെന്നും മന്ത്രി കൂട്ടിച്ചേര്ത്തു. ഈ സംഭവം തന്റെ പാര്ട്ടിയെയോ പ്രധാനമന്ത്രിയെയോ പ്രതിരോധിക്കുന്നതല്ല, മറിച്ച് ഇന്ത്യയെ പ്രതിരോധിക്കുന്നതാണ്. ഞാന് ഇന്ത്യയ്ക്ക് വേണ്ടിയും പാവപ്പെട്ടവരുടെ നീതിക്ക് വേണ്ടിയും സംസാരിക്കും. അതില് ഞാന് പരിഹസിക്കപ്പെടില്ല. നമുക്ക് വസ്തുതകളെ കുറിച്ച് സംസാരിക്കാം. ഇതാണ് നിങ്ങള്ക്കുള്ള ഉത്തരം നിര്മല സീതാരാമന് പറഞ്ഞു. സര്ക്കാര് പാസാക്കിയ പുതിയ മൂന്ന് കാര്ഷിക നിയമങ്ങള് എല്ലാം തന്നെ ഒരു ദശകത്തിലേറെ വിവിധ പാര്ലമെന്ററി കമ്മിറ്റികളില് ചര്ച്ച ചെയ്തിട്ടുള്ളതാണെന്നും മന്ത്രി കൂട്ടിച്ചേര്ത്തു. Tags